Den forbudte planet

Den forbudte planet  (orig.: Forbidden Planet) er en amerikansk science fiction og eventyrthriller fra 1956 regissert av Fred M. Wilcox. Hovedrollene spilles av Walter Pidgeon, Anne Francis og Leslie Nielsen. Filmen er løslig basert på skuespillet Stormen av William Shakespeare.«Famous robots in film» . The Telegraph (lest 11. desember 2014): «Forbidden Planet (1956): Loosely based on Shakespeare's The Tempest, the film features Robby the Robot.»Robert Frank Wilson (2000). Shakespeare in Hollywood, 1929–1956. Fairleigh Dickinson University Press, s. 10.

Den forbudte planet anses som en av de mest betydningfulle science fiction-filmene som er produsert. I 2013 ble filmen tatt inn i det nasjonale filmregistret til Library of Congress, et arkiv med filmer som er «kulturelt, historisk og estetisk betydningsfulle», blant annet fordi filmen var den første som inneholdt «en robot med personlighet».Michael O'Sullivan (18. desember 2013). «Library of Congress announces 2013 National Film Registry selections». Washington Post: «This year’s inductees include the 1956 sci-fi ad­ven­ture “Forbidden Planet,” notable for being the first film to feature a robot with personality» (Lest 11. desember 2014)

Handling
I det 23. århundre reiser kaptein Adams (Leslie Nielsen) med stjerneskipet C-47D fra jorden til den fjerne planeten Altair IV for å etterforske hva som hendte med en ekspedisjon som dro dit tjue år tidligere.

På planeten finner de to overlevende: den geniale vitenskapsmannen Dr. Morbius (Walter Pidgeon) og hans vakre datter Altaira (Anne Francis), samt roboten Robby the Robot. Ifølge Dr. Morbius ble de andre ekspedisjonsmedlemmene og romskipet deres utslettet av en mystisk «planetarisk kraft».

I de 20 årene som har gått har Dr. Morbius studert levningene av en sivilisasjon som bodde på planeten. Sivilisasjonen ble gradvis mer teknologisk avansert helt til den for 200 000 år siden plutselig forsvant. På overflaten hadde alle spor etter sivilisasjonen forvitret og blitt borte, men bevart under jorda lå fremdeles et enormt kompleks av tunneler, sjakter og kamre. I et kammer fant Dr. Morbius en maskin som doblet intelligensen hans, men som også, skal det vise seg, påvirket ham ubevisst på andre måter.

Om filmen
Den forbudte planet ble godt mottatt av anmelderne og har fått 98 % på Rotten Tomatoes.

I rollene
 Walter Pidgeon – Dr. Edward Morbius
 Anne Francis – Altaira "Alta" Morbius
 Leslie Nielsen – Commander John J. Adams
 Jack Kelly – Lt. Jerry Farman (the ship's pilot)
 Warren Stevens – Lt. "Doc" Ostrow
 Richard Anderson – Lt. Quinn (the ship's engineer)
 Earl Holliman – "Cookie" (skipets kokk)
 George D. Wallace – the Bosun, Steve
 Bob Dix – Grey
 Jimmy Thompson – Youngerford
 James Drury – Strong
 Harry Harvey, Jr. – Randall
 Roger McGee – Lindstrom
 Peter Miller – Moran
 Morgan Jones – Nichols
 Richard Grant – Silvers
 Frankie Darro – stunt performer inside Robby the Robot
 Marvin Miller – stemmen til roboten
 Les Tremayne – Fortellerstemmen
 James Best – C-57D crewman
 William Boyett – C-57D crewman

Referanser

Eksterne lenker


Kategori:Science fiction-filmer fra USA
Kategori:Eventyrfilmer fra USA
Kategori:Thrillerfilmer fra USA
Kategori:Filmer fra 1956
Kategori:Engelskspråklige filmer
Kategori:Filmer basert på verk av William Shakespeare
Kategori:Filmer lagt til verdensrommet